สอบถามหน่อยค่ะ คือหนูมีตุ่มนํ้าใสขึ้นที่เท้าค่อนข้างเยอะอ่ะค่ะลักษณะเป็นตุ่มเล็กๆถ้าบีบเเล้วจะมีนํ้าใสออกมาไม่ได้คันมากจะรู้สึกคันเเค่เวลาที่ไปสัมผัส ตุ่มเค้าจะขึ้นเป็นบริเวณเดียวกันอ่ะค่ะ อยากทราบว่าหนุเป็นอะไรหรอคะควรไปซื้อยามาทามั้ยคะ?
สวัสดีค่ะ ตุ่มน้ำใสๆ ที่ขึ้นที่เท้า อาจเกิดจาก1. ผื่นผิวหนังอักเสบชนิดตุ่มน้ำใส (dyshidrosis) มักพบตามด้านข้างของนิ้วมือ ด้านข้างฝ่ามือ ด้านข้างฝ่าเท้า นิ้วเท้า ร่วมกับมีอาการคัน ตุ่มน้ำเหล่านี้จะหายไปได้เอง โดยจะค่อยๆ แห้งและลอกออกภายใน 2-3 สัปดาห์ อาการจะเกิดขึ้นเป็นๆ หายๆ สาเหตุของการเกิดนั้นไม่แน่ชัด อาจเกิดจากการตอบสนองแบบผื่นแพ้สัมผัสบางชนิดได้ เช่น ผื่นแพ้สัมผัสจากสารนิกเกิล เช่น โทรศัพท์มือถือ เครื่องประดับ เหรียญต่างๆ หรือ ยาง หรือแพ้ไรฝุ่น เป็นต้น และมักพบในผู้ที่เป็นภูมิแพ้ผิวหนังอักเสบ หรือภูมิแพ้อากาศอยู่ส่วนปัจจัยที่กระตุ้นให้เกิดอาการ เช่น ความเครียด การอดนอน ไม่สบาย ความร้อน การมีเหงื่อออกมาก การล้างมือบ่อยๆ หรือสัมผัสกับน้ำบ่อยๆ เป็นต้น2. โรคผิวหนังอักเสบชนิดอื่นๆ ที่เป็นตุ่มพองน้ำ เช่น โรคตุ่มน้ำพองจากภูมิคุ้มกัน (pemphigus และ bullous pemphigoid) เป็นต้น แต่จะพบเป็นที่ผิวหนังบริเวณอื่นๆ และในช่องปาก ตา อวัยวะเพศด้วย3. ผื่นระคายเคืองจากสารเคมีต่างๆ เช่น สบู่ ผงซักฟอก โลชั่น น้ำหอม แพ้สายรองเท้า หรือวัสดุของรองเท้า เป็นต้น4. ผื่นจากแมลงสัตว์กัดต่อย มักมีอาการเจ็บ แสบ หรือคันร่วมด้วยในเบื้องต้น ให้หลีกเลี่ยงการใช้สิ่งต่างๆ ที่อาจทำให้แพ้ไปก่อน เช่น ไม่ทาแป้งหรือโลชั่นหรือครีมที่เท้า ใส่รองเท้าคู่ที่เคยใส่มาก่อน เป็นต้น หากมีอาการคัน ก็าจใช้ยาทาที่เป็นสเตียรอยด์ เช่น triamcinolone cream ทาวันละ แต่ไม่ควรใช้ติดต่อกันนานเกิน 2 สัปดาห์ หากอาการไม่ดีขึ้น ก็ควรหยุดใช้ หรือหากหายไป แต่ยัคงมีอาการเกิดขึ้นซ้ำๆ บ่อยๆ ก็ควรไปพบแพทย์เพื่อรักษาค่ะ